om den holdning, der skal indtages på Den Europæiske Unions vegne i Arbejdsgruppen om Vin nedsat ved aftalen mellem Den Europæiske Union og Japan om et økonomisk partnerskab, for så vidt angår de formularer, der skal anvendes til certifikater ved import til Den Europæiske Union af vinprodukter med oprindelse i Japan, og de nærmere bestemmelser vedrørende selvcertificering

BEGRUNDELSE

1.Forslagets genstand

Forslaget vedrører afgørelsen om fastlæggelse af den holdning, der skal indtages på Unionens vegne i Arbejdsgruppen om Vin i forbindelse med den planlagte vedtagelse af afgørelsen om de formularer, der skal anvendes som certifikat ved import til Den Europæiske Union af vinprodukter med oprindelse i Japan, og de nærmere bestemmelser vedrørende gennemførelsen af selvcertificering. Dette forslag er udarbejdet med det formål at sikre, at Arbejdsgruppen om Vin kan vedtage ovennævnte afgørelse på tidspunktet for ikrafttrædelsen af aftalen mellem Den Europæiske Union og Japan om et økonomisk partnerskab (den 1. februar 2019).

2.Baggrund for forslaget

2.1.Aftalen om et økonomisk partnerskab

Aftalen mellem Den Europæiske Union og Japan om et økonomisk partnerskab ("aftalen") har til formål at liberalisere og lette handel og investeringer og at fremme tættere økonomiske forbindelser mellem parterne. Aftalen træder i kraft den [datoen for aftalens ikrafttræden].

2.2.Arbejdsgruppen om Vin

I henhold til aftalens artikel 22.4 nedsættes der en arbejdsgruppe om vin. Arbejdsgruppen om Vin er ansvarlig for en effektiv gennemførelse og anvendelse af aftalens afdeling C og bilag 2-E.

2.3.Den påtænkte retsakt fra Arbejdsgruppen om Vin

I henhold til aftalens artikel 2.35, stk. 3, skal Arbejdsgruppen om Vin afholde sit første møde på datoen for aftalens ikrafttræden. På sit første møde den xx. [dato for aftalens ikrafttræden] skal Arbejdsgruppen om Vin vedtage en afgørelse om de formularer, der skal anvendes som certifikat ved import til Den Europæiske Union af vinprodukter med oprindelse i Japan, og de nærmere bestemmelser vedrørende gennemførelsen af selvcertificering ("den påtænkte retsakt").

Formålet med den påtænkte retsakt er at sikre en effektiv gennemførelse af aftalens afdeling C og bilag 2-E, og navnlig aftalens artikel 2.28, stk. 1.

3.Den holdning, der skal indtages på Unionens vegne

Aftalen mellem Den Europæiske Union og Japan om et økonomisk partnerskab, der er genstand for Kommissionens forslag til Rådets afgørelse (COM(2018) 192 final), indeholder en omfattende afdeling om gensidig lettelse af eksporten af vin, den såkaldte "vinpakke". Den omfatter navnlig en fuldstændig afvikling på tidspunktet for aftalens ikrafttrædelse af told på europæiske vine og mousserende vine, der eksporteres til Japan, beskyttelse på det japanske område af ca. 130 betegnelser for EU-vine med geografiske betegnelser, tilladelse af en række ønologiske fremgangsmåder, der anvendes i EU, herunder prioriterede tilsætningsstoffer til anvendelse i vin, og vedtagelse i Arbejdsgruppen om Vin af en afgørelse om forenklet certificering af japanske vine, der importeres til EU.

Vedlagte påtænkte retsakt, der skal vedtages af Arbejdsgruppen om Vin, skal bane vejen for gennemførelsen af nævnte omfattende afdeling ved at fastlægge, hvilke formularer der skal anvendes som certifikat ved import til Den Europæiske Union af vinprodukter med oprindelse i Japan, og de nærmere bestemmelser vedrørende gennemførelsen af selvcertificering.

Formularerne og de nærmere bestemmelser vedrørende selvcertificering er i overensstemmelse med Den Europæiske Unions politik om fremme af handel og samarbejde om forebyggelse af svig med tredjelande, der har indgået aftaler med Unionen.

Vedtagelsen heraf bør derfor godkendes.

4.Retsgrundlag

4.1.Proceduremæssigt retsgrundlag

4.1.1.Principper